NOMAS LĪGUMS NR. _________________
(telpu, iekārtu un inventāra nomai Kapsēdē)
Parakstīšanas datums ir pēdējā pievienotā droša 

elektroniskā paraksta un tā laika zīmoga datums 


Dienvidkurzemes novada pašvaldība, reģistrācijas numurs 90000058625, juridiskā adrese: Lielā iela 54, Grobiņa, Dienvidkurzemes novads, LV-3430, tās________________ personā, kurš darbojas saskaņā ar Pašvaldību likumu un Dienvidkurzemes novada pašvaldības nolikumu (turpmāk – Iznomātājs), no vienas puses, un 

________________________________, reģistrācijas numurs  ___________________, juridiskā adrese: ______________________________, tās ___________________________ personā, kura/š rīkojas saskaņā ar ___________________, (turpmāk – Nomnieks), no otras puses, abi kopā turpmāk tekstā saukti – Puses, katrs atsevišķi – Puse,

pamatojoties uz iepirkuma „Par ēdināšanas pakalpojumu sniegšanu Zentas Mauriņas Grobiņas vidusskolas izglītības īstenošanas vietā Kapsēdē un Medzes pirmsskolas izglītības iestādē “Čiekuriņš”, ēdināšanas bloka telpu, iekārtu un inventāra nomu, nepieciešamā inventāra uzstādīšanu”, identifikācijas Nr. DKNP 2026/63 (turpmāk – Iepirkums), rezultātiem noslēdz šādu nomas līgumu (turpmāk – Līgums):

1. LĪGUMA PRIEKŠMETS

1.1. Iznomātājs nodod un Nomnieks pieņem lietošanā par atlīdzību ēdināšanas pakalpojuma sniegšanai telpas ar kopējo platību 77,1 m2 un virtuves tehnoloģisko aprīkojumu un iekārtas telpās (turpmāk – Inventārs) Zentas Mauriņas Grobiņas vidusskolas izglītības programmas realizēšanas vietā Kapsēdes pamatskolā, Kapsēdē, Medzes pagastā, Dienvidkurzemes novadā, LV-3461, un telpas ar kopējo platību 22,6 m2 un virtuves tehnoloģisko aprīkojumu un iekārtas telpās Čiekuru ielā 1, Kapsēdē, Medzes pagastā, Dienvidkurzemes  novadā, LV-3461 (turpmāk – Telpas). Iznomāto Telpu plāns (izvietojuma shēma) pievienots Līguma 1.pielikumā. Nomnieks pieņem lietošanā Inventāru, kas nepieciešams Pakalpojuma izpildes nodrošināšanai un kafejnīcas darbības nodrošināšanai saskaņā ar Līguma 2.pielikumu.

1.2. Telpas un Inventārs tiek nodotas Nomniekam tādā stāvoklī, kas piemērots to ekspluatācijai atbilstoši šā Līguma noteikumiem. Nomnieks ir iepazinies ar Telpu un Inventāra stāvokli.

1.3. Nomnieks organizē sabiedriskās ēdināšanas procesu savā vārdā un pats uzņemas ar to saistīto risku. Nomnieks patstāvīgi saņem visas nepie​ciešamās atļaujas, kas saistītas ar viņa darbību Telpās saskaņā ar šo Līgumu. Nomnieks apņemas patstāvīgi un no saviem līdzekļiem segt visus izdevumus, kas nepieciešami atļauju, kā arī citu dokumentu saņemšanai. 

2. telpu un INVENTĀRA iznomāšanas KĀRTĪBA

2.1. Uz Līguma noslēgšanas brīdi Nomnieks Telpas un Inventāru jau ir pieņēmis un ir informēts par to stāvokli. 

2.2. Inventāra nodošana Nomniekam saskaņā ar Līguma noteikumiem nozīmē, ka Nomniekam turpmāk ir tiesības lietot Inventāru, bet nav īpašuma tiesību uz to. Nekādi šā Līguma noteikumi un nekādi Nomnieka izdevumi, kas radušies sakarā ar šā Līguma izpildi, nevar būt par pamatu īpašuma tiesībām uz Inventāru vai uz to daļām.

2.3. Izmantojot Inventāru saskaņā ar šo Līgumu, Nomnieks apņemas saudzīgi izturēties pret to, ievērot attiecīgos Iznomātāja norādījumus, par saviem līdzekļiem nodrošināt Inventāra nepārtrauktu uzturēšanu labā tehniskā stāvoklī, ievērot Inventāra ekspluatācijas instrukcijas, to glabā​šanas noteikumus un izmantot Inventāru tikai atbilstoši tā uzdevumiem un tehniskajām iespējām, ievērot drošības tehnikas noteikumus un ugunsdrošības normas, kā arī par saviem līdzekļiem pildīt citas prasības, kas saistītas ar Inventāra uzturēšanu labā tehniskā stāvoklī, lai neradītu draudus citām personām. 

2.4. Telpas tiek nodotas labā tehniskā kārtībā  saskaņā ar Līguma 1.pielikumu.

2.5. Iznomātājs nodod Telpas un Inventāru Nomniekam ēdināšanas pakalpojuma nodrošināšanai Zentas Mauriņas Grobiņas vidusskolas izglītības programmas realizēšanas vietā Kapsēdē un Medzes pirmsskolas izglītības iestādē “Čiekuriņš” izglītojamiem un darbiniekiem saskaņā ar Iepirkuma rezultātiem.

2.6. Nomnieks Telpas pieņem ar Telpu nodošanas – pieņemšanas aktu, kuru paraksta abas Puses Pušu nozīmēto pārstāvju klātbūtnē un kas kļūst par šī Līguma 3.pielikumu un neatņemamu sastāvdaļu.

2.7. Nomniekam ir tiesības brīvi iekļūt Telpās vai izvietot tajās savu īpašumu vienīgi pēc tam, kad tiek parakstīts Telpu nodošanas – pieņemšanas akts.

2.8. Telpas Nomniekam ir ierādītas un zināmas. Nomnieks tās pieņem tādā stāvoklī, kādā tās atrodas Telpu nodošanas – pieņemšanas akta parakstīšanas brīdī.

2.9. Sabiedriskajai ēdināšanai ir ierobežota publiska pieejamība, jo Telpu noma saistīta ar Iznomātāja darba laiku un sezonas raksturu.

2.10. Iznomātājs nodrošina Nomnieka pakalpojuma izpildi ar Iznomātāja īpašumā esošajiem priekšmetiem – galdiem un krēsliem, kuri izvietoti Iznomātāja valdījumā esošajās telpās.

2.11. Telpu tehnisko (tajā skaitā aprīkojuma nodrošināšanu) pielāgošanu ar sabiedriskās ēdināšanas sanitāro normu saistītām prasībām veic Nomnieks.

2.12. Inventāra (tehnoloģiskā aprīkojuma un iekārtu), kuram ir spēkā esošs garantijas termiņš, remontus un apkopes garantijas termiņa laikā veic inventāra (tehnoloģiskā aprīkojuma un/vai iekārtu) piegādātājs, pēc garantijas laika beigām to veic ēdināšanas pakalpojuma sniedzējs.

2.13. Nomniekam jānodrošina Pakalpojuma sniegšanai papildus nepieciešamais Inventārs.

3. LĪGUMA DARBĪBAS LAIKS

3.1. Līgums darbības termiņš ir 12 (divpadsmit) mēneši no Līguma noslēgšanas brīža ar iespēju pagarināt līdz 60 (sešdesmit) mēnešiem. 

3.2. Līgums ir piesaistīts starp Pusēm noslēgtajam Ēdināšanas iepirkuma Līgumam. 

4. MAKSĀJUMI UN NORĒĶINU KĀRTĪBA

4.1. Nomas maksa par Zentas Mauriņas Grobiņas vidusskolas izglītības programmas realizēšanas vietā Kapsēdes pamatskola, Kapsēde, Medzes pagasts, Dienvidkurzemes  novads, LV-3461, Telpu 77,1 m2 (kvadrātmetru) platībā lietošanu (Nr.6, Nr.11, Nr.17), saskaņā ar Līguma 1.pielikumu tiek noteikta 32,38 EUR (trīsdesmit divi euro 38 centi) bez pievienotās vērtības nodokļa (turpmāk PVN) mēnesī. Nomas maksa par Medzes pirmsskolas izglītības iestādes “Čiekuriņš”, Čiekuru iela 1, Kapsēde, Medzes pagasts, Dienvidkurzemes novads, LV-3461, Telpu 22,6 m2 platībā lietošanu (Nr.6 un Nr.7), saskaņā ar Līguma 1.pielikumu tiek noteikta 39,32 EUR (trīsdesmit deviņi euro 32 centi) bez PVN  mēnesī (pamats Dienvidkurzemes novada pašvaldības domes Lēmums Nr.130 (26.02.2026)).
4.2. Maksa par Zentas Mauriņas Grobiņas vidusskolas izglītības programmas realizēšanas vietā Kapsēdes pamatskola, Kapsēde, Medzes pagasts, Dienvidkurzemes  novads, LV-3461 virtuves iekārtu nomu tiek noteikta 9,98 EUR (deviņi euro,  98 centi) bez PVN mēnesī. Maksa par Medzes pirmsskolas izglītības iestādes “Čiekuriņš”, Čiekuru iela 1, Kapsēde, Medzes pagasts, Dienvidkurzemes novads, LV-3461  virtuves iekārtu nomu tiek noteikta 24,93 (divdesmit četri euro, 93 centi) bez PVN mēnesī (pamats Dienvidkurzemes novada pašvaldības domes Lēmums Nr.130 (26.02.2026)).
4.3. PVN tiek maksāts Latvijas  republikas normatīvajos aktos noteiktajā kārtībā.
4.4. Ja normatīvajos aktos paredzētajās izglītojamo brīvdienās Nomnieks nesniedz ēdināšanas pakalpojumus un nelieto Telpas, nomas maksa Nomniekam var tikt samazināta proporcionāli darbības pārtraukuma kalendāro dienu skaitam, ja pēc Nomnieka pieprasījuma Iznomātājs un Nomnieks ne vēlāk kā 2 (divas) nedēļas pirms attiecīgā mācību procesa posma pēdējai dienai (pēdējā mācību diena līdz izglītojamo brīvdienām) sagatavo aktu, kuru Iznomātāja pārstāvis iesniedz Dienvidkurzemes novada pašvaldībā, kā pielikumu pie attiecīgā perioda pieteikuma rēķina izrakstīšanai par Telpu un Inventāra nomu. Normatīvajos aktos paredzētajās izglītojamo brīvdienās Nomnieks netiek atbrīvots no maksas par komunāliem pakalpojumiem.

4.5. Nomnieks maksā Iznomātājam nomas maksu par 1 (vienu) mēnesi ne vēlāk par nākošā mēneša 10.(desmito) datumu, pamatojoties uz Iznomātāja izsniegto rēķinu, ieskaitot Iznomātāja kontā.

4.6. Neatkarīgi no nomas rēķina saņemšanas dienas Nomnieka pienākums ir maksāt nomas maksu 15 (piecpadsmit) darba dienu laikā.

4.7. Par komunālo pakalpojumu – atkritumu izvešanu Nomnieks slēdz līgumu ar attiecīgo pakalpojumu sniedzēju un nodrošina to uzturēšanu atbilstoši normatīvo aktu prasībām. Par noslēgto līgumu par atkritumu izvešanu Nomnieks informē Iznomātāju pēc līguma noslēgšanas, bet ne vēlāk kā 5 (piecu) darba dienu laikā pēc Līguma stāšanās spēkā. Par komunālajiem pakalpojumiem – patērēto elektroenerģiju un ūdeni, kā arī kanalizācijas pakalpojumiem, Nomnieks maksā saskaņā ar uzstādīto kontrolskaitītāju rādījumiem, Iznomātājam par 1 (vienu) mēnesi ne vēlāk kā līdz nākošā mēneša pēdējam datumam, pamatojoties uz Iznomātāja izsniegto rēķinu, ieskaitot Iznomātāja kontā. Nomnieks maksā Dienvidkurzemes novada pašvaldībai par patērēto apkuri (proporcionāli telpu apjomam) līdz nākamā mēneša pēdējam datumam saskaņā ar Iznomātāja iesniegto rēķinu. 
4.8. Nomnieks apmaksā Līguma 4.5.punktā minētos pakalpojumus saskaņā ar Iznomātāja noslēgtajos Līgumos paredzētajām likmēm/atlīdzību ar pakalpojumu sniedzējiem saskaņā ar uzstādīto kontrolskaitītāju rādījumiem.

4.9. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt 4.1.punktā noteiktās Telpu nomas maksas apmēru, ja:

4.9.1. Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņu dienu pārsniedz 10% (desmit procentu) apmēru. Nomas maksas paaugstinājumu nosaka, sākot ar 3.(trešo) nomas gadu, atbilstoši Centrālās statistikas pārvaldes sniegtajiem patēriņa cenu indeksiem;

4.9.2. saskaņā ar normatīvajiem aktiem tiek no jauna ieviesti un/vai palielināti nodokļi, 
nodevas, ar nodokli apliekamais objekts un/vai tā vērtība un, ka tāds maksājuma 
paaugstinājums tiks piemērots ar normatīvā akta spēkā stāšanās brīdi. Minētajos 
gadījumos nomas maksas apmērs tiek mainīts, sākot ar dienu, kāda noteikta
attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība.
4.10. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt 4.2 punktā noteiktās virtuves iekārtu nomas maksas, ja virtuves iekārtas tiek mainītas, tiek iegādāts jauns aprīkojums.   Kā arī iznomātājam ir tiesības ik pēc 12 (divpadsmit) mēnešiem (skaitot no Līguma noslēgšanas dienas)  veikt esošo iekārtu nomas maksas pārrēķinu saskaņā ar Dienvidkurzemes novada pašvaldības  grāmatvedības datiem.
4.11. Par Līgumā noteikto maksājuma nokavējumu, Iznomātājs var piemērot un Nomniekam jāmaksā Iznomātājam līgumsods 0,1% (nulle komats viens procents) apmērā no termiņā neapmaksātās summas par katru nokavēto dienu. Veiktā samaksa bez īpaša paziņojuma Nomniekam vispirms ieskaitāma līgumsoda apmaksai. Līgumsoda nomaksa neatbrīvo Nomnieku no pārējo ar Līgumu uzņemto vai no tā izrietošo saistību izpildes.

4.12. Gadījumā, ja Nomnieks ar nodomu, aiz neuzmanības vai aiz nolaidības nepilda vai nepienācīgi pilda jebkuru no savām saistībām, izņemot maksājumu kavējumu, un pēc Iznomātāja rakstiska brīdinājuma turpina nepildīt savas Līguma saistības vai nenovērš pārkāpuma sekas, Iznomātājs var piemērot un Nomnieks maksā Iznomātājam līgumsodu 10%(desmit procentu)apmērā no 1 (viena) mēneša Telpu nomas maksas apmēra. Ar šī punkta piemērošanu Iznomātājs neatsakās no citām Līgumā vai normatīvajos aktos paredzētajām prasījuma tiesībām pret Nomnieku.

4.13. Nomniekam nav jāmaksā nomas maksa, ja no Nomnieka neatkarīgu apstākļu dēļ (ugunsgrēks, plūdi u.c.) Telpas kļūst nelietojamas. Iestājoties šādam gadījumam, Puses sastāda vienošanos, kas kļūst par šī Līguma neatņemamu sastāvdaļu. Ja Nomnieks šādā gadījumā tomēr izmanto kādu Telpu daļu, tad viņam ir jāmaksā nomas maksa atbilstoši viņa izmantoto Telpu platībai.

4.14. Nomniekam nav tiesības prasīt samazināt nomas maksu vai prasīt zaudējumu atlīdzību no Iznomātāja, ja notiek komunālo pakalpojumu pārtraukumi avāriju, dabas katastrofu vai citu, nesaistītu ar Iznomātāja rīcību, iemeslu dēļ. 

5. IZNOMĀTĀJA tiesības un pienākumi

5.1. Šī Līguma darbības laikā Iznomātājs nodrošina Nomniekam brīvu pieeju Telpām un Inventāram.

5.2. Iznomātājs apņemas netraucēt Nomniekam izmantot Telpas un Inventāru šā Līguma 1.1.punktā minētajam mērķim.

5.3. Iznomātājam ir tiesības:

5.3.1. pieprasīt Telpu un Inventāra nomas maksas samaksu šajā Līgumā noteiktajā kārtībā;

5.3.2. netraucējot Nomnieka normālu darbību pamatotas nepieciešamības gadījumā, veikt Telpu un Inventāra tehnisko apskati, iepriekš saskaņojot to norises laiku ar Nomnieku;

5.3.3. briesmu gadījumos (ugunsgrēks, eksplozija, applūdināšana, gāzes noplūde u.c.) ieiet Telpās jebkurā dienas un nakts laikā. Nomniekam ir jārūpējas par to, lai Telpas būtu pieejamas arī tā prombūtnes laikā;

5.3.4. ja nomas attiecības tiek izbeigtas, sākot ar nomas termiņa pēdējām 60 (sešdesmit) kalendārām dienām, apmeklēt Telpas Nomnieka darba laikā kopā ar personām, kas vēlas Telpas nomāt, saskaņojot to ar Nomnieku ne mazāk kā 2 (divas) darba dienas pirms apmeklējuma;

5.3.5. veikt kārtējos remonta darbus, lai novērstu briesmas vai avārijas sekas Telpās, informējot par darbu izpildes termiņiem Nomnieku, ja šie remonta darbi var traucēt vai ietekmēt izmantot Telpas. Nomnieks nevar veicamos pasākumus nedz aizkavēt, nedz paildzināt. Pretējā gadījumā viņam ir jāatlīdzina Iznomātājam šajā sakarā radušās izmaksas un nodarītie zaudējumi. Nomniekam ir jāpacieš šie darbi, viņš nevar nedz prasīt samazināt Telpu nomas maksu, nedz pieprasīt naudas atmaksāšanu, nedz zaudējumu segšanu;

5.3.6. uzsākt, veikt un pabeigt Telpu renovāciju/rekonstrukciju/restaurāciju, informējot par darbu izpildes termiņiem Nomnieku, ja šie darbi varētu traucēt Nomniekam izmantot Telpas;

5.3.7. pēc nomas termiņa beigām, kad Nomnieks ir nodevis Iznomātājam Telpas ar Telpu nodošanas – pieņemšanas aktu, risināt jautājumu par Telpu iznomāšanu citam nomas pretendentam neatkarīgi no līgumsaistību izpildes termiņa beigām.

5.4. Iznomātājam ir pienākumi:

5.4.1. netraucēt Nomniekam lietot Telpas, Inventāru, Nomnieka uzstādītās tehnoloģiskās iekārtas, ja tās tiek ekspluatētas atbilstoši vispārpieņemtajām normām, ekspluatācijas un Līguma noteikumiem;

5.4.2. nodrošināt Nomnieku ar visiem tiem komunālajiem un apsaimniekošanas pakalpojumiem, kuru saņemšana ir vai būs atkarīga no Iznomātāja;

5.4.3. atjaunot Telpas sākotnējā stāvoklī un novērst bojājumus, kas radušies Telpām sakarā ar ēkas konstrukciju vai inženiertehnisko tīklu avārijām ārpus Telpām no Nomnieka neatkarīgu iemeslu dēļ.

5.5. Iznomātājs nav atbildīgs par pārtraukumiem apgādē ar elektroenerģiju, ūdeni u.c., ja šie pārtraukumi nav radušies Iznomātāja vainas dēļ.

5.6. Iznomātājam ir tiesības šā Līguma darbības beigās saņemt Telpas tādā stāvoklī, lai tās būtu piemērotas turpmākai izmantošanai. 

6. NOMNIEKA Tiesības un PIENĀKUMI

6.1. Nomniekam ir tiesības pēc saviem ieskatiem un pēc savas brīvas gribas apdrošināt savu īpašumu, kas izvietots iznomātajās Telpās. Iznomātājs neuzņemas atbildību par Nomnieka īpašuma bojājumu vai pazušanu.

6.2. Nomnieks apņemas ievērot Līgumā minētos noteikumus.

6.3. Nomnieks drīkst atskaņot mūziku, kuras veidu nosaka Iznomātājam un Nomniekam savstarpēji vienojoties, un ir atbildīgs par autortiesību reglamentējošo normatīvo aktu ievērošanu Telpās.

6.4. Nomnieks nav tiesīgs:

6.4.1. izmantot ēkas fasādi, kā arī laukumu pie ēkas, lai izvietotu izkārtnes un reklāmas, bez Iznomātāja atļaujas;

6.4.2. nodot Telpas vai to daļu, Inventāru trešajai personai apakšnomā vai arī slēgt 
sadarbības, vai cita veida līgumus, kā rezultātā trešā persona iegūtu tiesības uz Telpu vai to daļu pilnīgu vai daļēju lietošanu;

6.4.3. 
veikt Telpu pārbūvi, pārplānošanu, izbūvi un ierīču pārtaisi bez projekta dokumentācijas rakstiskas saskaņošanas ar Iznomātāju un attiecīgajām valsts un pašvaldību iestādēm;

6.4.4. ieķīlāt nomas tiesības vai kā citādi izmantot darījumos ar trešajām personām;

6.4.5. pirms Līguma termiņa beigām patvaļīgi atstāt Telpas. 

6.5. Nomniekam ir pienākumi:

6.4.6. godprātīgi pildīt līgumsaistības;

6.4.7. ievērot vispārējos Telpu un Inventāra ekspluatācijas noteikumus, sanitārās un ugunsdrošības prasības, saņemt nepieciešamās atļaujas valsts un pašvaldību iestādēs, kas nepieciešamas Nomnieka Līgumā noteiktās darbības veikšanai, kā arī iekārtu un aprīkojuma ekspluatācijai;

6.4.8. visu Līguma darbības laiku uzturēt Telpas, tajās esošās tehnoloģiskās iekārtas, inventāru, konstrukcijas, inženiertehniskos tīklus un komunikācijas pilnīgā kārtībā atbilstoši attiecīgo Latvijas Republikas institūciju prasībām un ekspluatācijas noteikumiem. Nepieļaut Telpu tehniskā un vispārējā stāvokļa pasliktināšanos;

6.4.9. būt civiltiesiski atbildīgam par nelaimes gadījumiem un Telpu, inženiertehnisko tīklu un komunikāciju bojājumiem, kas notiek Telpās Nomnieka vainas un/vai viņa rupjas neuzmanības dēļ;

6.4.10. avāriju gadījumos nekavējoties informēt par tiem Iznomātāju un organizācijas, kas nodrošina attiecīgo komunikāciju apkopi, veikt neatliekamos pasākumus avārijas likvidēšanai. Nodrošināt Iznomātāju ar precīzām ziņām par Nomnieka pārstāvi, kurš Nomnieka vārdā pilnvarots rīkoties avāriju gadījumos, t.sk. ārpus darba laika;

6.4.11. ja Telpu vai Inventāra bojāšana ir notikusi Nomnieka, tā pilnvaroto personu vai darbinieku vainas vai nolaidības dēļ, inženiertehnisko tīklu bojājumus likvidēt nekavējoties, bet pārējos – 1 (vienas) nedēļas laikā. Ja Nomnieks nenovērš bojājumus, Iznomātājs ir tiesīgs tos novērst, piedzenot izdevumus no Nomnieka. Nomniekam ir pienākums maksāt nomas maksu par šo laiku;

6.4.12. apkures sezonā gādāt par to un nepieļaut Telpu izsalšanu;

6.4.13. nepieciešamības gadījumā veikt Telpu labiekārtošanu, kārtējo (kosmētisko) remontu atbilstoši nomas mērķiem uz sava rēķina, saskaņojot tā apjomu un termiņus ar Iznomātāju 1 (vienu) mēnesi pirms remontdarbu uzsākšanas;
6.4.14. visi ar Telpu kārtējo (kosmētisko) remontu saistītie darbi jāveic atbilstoši spēkā esošajām būvniecības normām un noteikumiem, ievērojot normatīvos aktus, kā arī nodrošinot veikto darbu labu kvalitāti;

6.4.15. maksāt nomas maksu par Telpu un Inventāra izmantošanu saskaņā ar šā Līguma noteikumiem;

6.4.16. nekavēt Iznomātājam vai tā pārstāvjiem veikt Telpu tehnisko pārbaudi ar Nomnieku iepriekš saskaņotā laikā, nodrošinot Nomnieka pārstāvja piedalīšanos pārbaudes akta sastādīšanā un parakstīšanā;

6.4.17. Telpu apgrūtinātas lietošanas (piemēram, komunālo pakalpojumu nesaņemšana) gadījumā nekavējoties informēt Iznomātāju par apgrūtinājuma raksturu un piedalīties apsekošanas akta sastādīšanā un parakstīšanā;

6.4.18. segt Iznomātājam visus zaudējumus, kuri radušies Nomnieka vainas vai neuzmanības dēļ.

6.6. Nomnieks nodrošina un ir atbildīgs par darba aizsardzību reglamentējošo normatīvo aktu ievērošanu Telpās. Nomnieks nodrošina Telpās iesaistīto nodarbināto apmācību, t.sk. instruktāžu darba aizsardzības jomā normatīvajos aktos noteiktajā kārtībā pirms Līguma izpildes uzsākšanas Telpās un visā laikposmā, kad Līgums Telpās tiek pildīts. Nomnieks rakstiski informē Iznomātāju par atbildīgo personu darba aizsardzībā Telpās.

6.7. Nomnieks apņemas uzturēt iznomātās Telpas un ar tām saistītās koplietošanas Telpas, kā arī Inventāru, labā kārtībā visu šā Līguma darbības laiku. 

6.8. Atstāt Telpas sakarā ar Līguma termiņa izbeigšanos vai Līguma laušanu pirms termiņa.

6.9. Visu šā Līguma darbības laiku Nomnieks ir atbildīgs par visu personu rīcību, kuras atrodas iznomātajās Telpās.

6.10. Nomnieks apņemas patstāvīgi iegūt visus nepieciešamos saskaņojumus un sagatavot citus nepieciešamos dokumentus, lai varētu Telpas izmantot ēdināšanas pakalpojumu sniegšanai. Visas grūtības un izdevumus, kas saistīti ar nepieciešamo saskaņošanu un atļaujas iegūšanu, Nomnieks uzņemas patstāvīgi un uz sava rēķina.

7. STRĪDUS ATRISINĀŠANA UN ATBILDĪBA

7.1. Strīdus un domstarpības, kas rodas saistībā ar Līgumu, Puses risina savstarpēju pārrunu ceļā. Strīdus un domstarpības, par kurām Puses nevar vienoties pārrunu ceļā 1(viena), Puses izskata normatīvajos aktos noteiktajā kārtībā Latvijas Republikas tiesā.

7.2. Līgums sastādīts un izpildāms saskaņā ar normatīvajiem aktiem.

7.3. Puses ir viena otrai civiltiesiski atbildīgas par līgumsaistību neizpildi, kā arī par otrai Pusei radītiem zaudējumiem saskaņā ar normatīvajiem aktiem.

7.4. Katra Puse ir attiecīgi atbildīga par postījumiem, kas iznomātajām Telpām vai inventāram  nodarīti pašas Puses vai tās pilnvaroto personu, vai darbinieku vainas vai nolaidības dēļ.

8. LĪGUMA GROZĪŠANAs, izbeigšanaS un telpu atbrīvošanaS KĀRTĪBA

8.1. Šo Līgumu var grozīt vai papildināt. Visi šā Līguma grozījumi un papildinājumi noformējami rakstveidā un pievienojami šim Līgumam, kas kļūst par tā neatņemamu sastāvdaļu.

8.2. Pusēm rakstiski vienojoties, Līgums var tikt izbeigts pirms termiņa jebkurā laikā.

8.3. Iznomātājs ir tiesīgs vienpusēji izbeigt Līgumu, neatlīdzinot zaudējumus, ja:

8.3.1.  Nomnieka darbības dēļ tiek bojātas Telpas vai Inventārs;

8.3.2. Nomnieks vairāk kā 30 (trīsdesmit) kalendārās dienas pēc Līgumā noteiktā termiņa nemaksā Telpu vai Inventāra nomas maksu vai nenorēķinās par Līgumā noteiktajiem komunālajiem pakalpojumiem;

8.3.3. Nomnieks bez Iznomātāja atļaujas ir nodevis Telpas, Inventāru vai to daļu trešajai personai apakšnomā vai arī noslēdzis sadarbības, vai cita veida līgumus, kā rezultātā trešā persona ieguva tiesības uz Telpu vai to daļu pilnīgu vai daļēju lietošanu;

8.3.4. Nomnieks veic patvaļīgu Telpu, Inventāra vai to daļu pārbūvi, pārplānošanu, nojaukšanu, maina to funkcionālo nozīmi, bojā vai posta tās;

8.3.5. Nomnieks izmanto Telpas vai Inventāru citiem mērķiem, kā noteikts Līguma 1.1.punktā vai arī pārkāpj to izmantošanas noteikumus;

8.3.6. Nomnieks ar tiesas spriedumu atzīts par maksātnespējīgu;

8.3.7. Nomnieks 10 (desmit) darba dienu laikā pēc Iznomātāja rakstiska brīdinājuma saņemšanas turpina pārkāpt citus Līguma noteikumus;

8.3.8. Līguma neizpildīšana ir ļaunprātīga un dod Iznomātājam pamatu uzskatīt, ka Nomnieks nevar paļauties uz saistību izpildīšanu nākotnē.

8.4. Iznomātājam ir tiesības, rakstiski informējot Nomnieku 1 (vienu) mēnesi iepriekš, vienpusēji atkāpties no Līguma, neatlīdzinot Nomnieka zaudējumus, kas saistīti ar Līguma pirmstermiņa izbeigšanu, ja Telpas Iznomātājam būs nepieciešamas sabiedrisko vajadzību nodrošināšanai vai normatīvajos aktos noteikto publisko funkciju veikšanai. Šādā gadījumā Iznomātājs atlīdzina ar Telpām taisītos Nomnieka nepieciešamos un derīgos izdevumus, ievērojot Civillikumu un Līguma noteikumus.

8.5. Līgums var tikt izbeigts pirms termiņa, Pusēm vienojoties, ja Līguma darbības laikā radušies neparedzami apstākļi un tādā veidā tiek nodrošināta Telpu efektīvāka izmantošana.

8.6. Nomnieks var atteikties no Telpu lietošanas, vienpusēji atkāpjoties no Līguma, 1 (vienu) mēnesi iepriekš rakstiski paziņojot Iznomātājam. Šādā gadījumā Iznomātājam nav pienākums atlīdzināt Nomniekam ar Līguma pirmstermiņa izbeigšanu saistītos izdevumus, kā arī Nomniekam nav tiesību prasīt uz priekšu samaksātās nomas maksas atmaksu.

8.7. Pēc Līguma izbeigšanās 10 (desmit) darba dienu laikā Nomnieks nodod Iznomātājam Telpas ar Telpu nodošanas – pieņemšanas aktu.

8.8. Pēc nomas attiecību izbeigšanas Nomnieks nodod Iznomātājam bez atlīdzības Nomnieka izdarītos neatdalāmos uzlabojumus, pārbūves un ietaises, kurām jābūt lietošanas kārtībā.

8.9. Šī Līguma termiņam beidzoties, vai, ja tā darbība tiek pārtraukta, Nomniekam ir jāatdod Iznomātājam Telpas un Inventārs, pieļaujot normālu to dabiskās nolietošanās pakāpi.

9. NOBEIGUMA NOTEIKUMI

9.1. Puses garantē, ka personai, kas slēdz Līgumu, ir visas likumiskās tiesības, juridiskais pamats un attiecīgs pilnvarojums, lai slēgtu Līgumu un uzņemtos tajā noteiktās saistības.

9.2.  Ja Līgumā kādi jautājumi nav atrunāti, Puses rīkojas saskaņā ar Latvijas Republikas normatīvajiem aktiem.
9.3. Puses apņemas apstrādāt visus personas datus saskaņā ar normatīvajiem aktiem, kas attiecas uz personu datu apstrādi un aizsardzību.  

9.4. Ja kāds no šā Līguma noteikumiem zaudē savu juridisko spēku, tas neietekmē pārējos šā Līguma noteikumus.

9.5. Visi paziņojumi Līguma sakarā nosūtāmi uz Pušu adresēm, un visi paziņojumi, izņemot rēķinus, tiek uzskatīti par saņemtiem, kad nogādāti personīgi vai pa e-pastu ar saņemšanas apstiprinājumu. Mainot savu nosaukumu, adresi vai citus rekvizītus, katra Puse apņemas 7 (septiņu) dienu laikā paziņot otrai Pusei par izmaiņām.

9.6. Līgums sastādīts latviešu valodā uz 6 (sešām) lapām 2 (divos) eksemplāros, no kuriem viens glabājas pie Iznomātāja, otrs pie Nomnieka. Abiem Līguma eksemplāriem ir vienāds juridisks spēks.

9.7. Pielikumā: 

9.7.1 1.pielikums – telpu izvietojuma shēmas;

9.7.2 2.pielikums – inventāra pieņemšanas – nodošanas akts; 

9.7.3 3.pielikums – telpu pieņemšanas – nodošanas akts.
10. PUŠU REKVIZĪTI UN PARAKSTI

